iPhone 17 kåret til Årets Smartphone af kendt Youtuber

Apple kan strække armene i vejret. I årets udgave af MKBHD’s populære “Smartphone Awards” løber iPhone 17 nemlig med den største hæder af dem alle: Årets Smartphone. Ifølge MKBHD er det især fordi telefonen “endelig er blevet komplet” – ikke mindst takket være den længe ventede 120 Hz-skærm, stærkere chip og markante kameroløft.

Den amerikanske Youtuber, der har over 18 millioner følgere, er kendt for både at begejstre og irritere fanlejre på kryds og tværs, når han hvert år uddeler priser til de bedste (og mest skuffende) telefoner. Men hans vurderinger giver også et unikt indblik i en branche, hvor forskellene mellem modeller bliver mindre og mindre.

Fire priser til Apple – men én af dem rammer hårdt

Apple løb af sted med hele fire udmærkelser i år:

Årets Smartphone: iPhone 17

Mest Forbedrede: iPhone 17

Bedste Design: iPhone Air

Årets Fiasko: iPhone 16e

Særligt titlen som Mest Forbedrede understreger, hvor stor et hop iPhone 17 har taget fra sin forgænger. Omvendt falder 16e-modellen tungt til jorden – en påmindelse om, at Apple ikke rammer plet hver gang.

Derfor vinder iPhone 17

Marques Brownlee opsummerer valget af iPhone 17 – ikke Pro-udgaven – med, at den er blevet “det mest komplette køb”. Med andre ord: her får du både ydeevne, skærmkvalitet, kamera og pris i en pakke, der endelig føles hel. Og i en tid, hvor mange nye smartphones mest handler om små forbedringer, er det netop det, der gør forskellen.

Videoen med alle kåringerne rummer også spændende tendenser, blandt andet om foldables og udviklingen i de billigere modeller. Men konklusionen er klar: Apple sidder tungt på årets vigtigste titel.

Se videoen her.

Læs også: iPhone 17 eller 17 Pro – er forskellene 2.500 kroner værd?

iPhone 17 kåret til Årets Smartphone af kendt Youtuber